เปิดกลยุทธ์ COM7 #2: เพิ่มรายได้ต่อสาขาโดยไม่ต้องสต็อกของเองสักชิ้น - FINNOMENA
ในตอนที่ 1 เราได้อธิบายเรื่องการเพิ่มรายได้โดยไม่ต้องลงทุนขยายหน้าร้านเองของ COM7 ไปแล้ว วันนี้จะมาเล่าถึงกลยุทธ์การเพิ่มรายได้ต่อสาขาโดยไม่ต้องสต็อกของเองสักชิ้นให้ฟังว่าเขาทำอย่างไร??
20 มี.ค. 2561

วันนี้เราจะมาเล่าเรื่องราวโมเดลธุรกิจของ COM7 ต่อ
ถ้ายังไม่ได้อ่านตอนที่ 1 กัน สามารถกดได้ที่ลิ้งก์นี้เพื่อเพิ่มอรรถรสในการอ่านได้เลยครับ
https://www.finnomena.com/z-admin/com7-1/
ก่อนอื่น เรามาทวนความจำกันหน่อย
COM7 เป็นเจ้าของร้าน Studio7 ถึง 90 สาขา
ร้าน Banana IT 161 สาขา
ร้าน Banana Mobile 16 สาขา
ร้าน Brand Shop Samsung Oppo Huawei Vivo อีกหลายสิบสาขา
รวมทั้งยังเป็นผู้บริหารร้าน True Shop อีก 68 สาขาอีกด้วย
และยังมีร้านอื่นๆ อีก
โดยรวม COM7 มีหน้าร้านเกินกว่า 400 สาขาทั่วประเทศไทยที่พร้อมจำหน่ายสินค้าของทาง Apple
ในตอนที่ 1 เราได้อธิบายเรื่องการเพิ่มรายได้โดยไม่ต้องลงทุนขยายหน้าร้านเอง โดยการให้ True Shop และร้านของแบรนด์อย่าง Oppo เป็นคนออกค่าตกแต่งร้านให้
ซึ่งร้านของแบรนด์ยังมี Samsung, Huawei และ Vivo อีกด้วย
และวันนี้เราจะมาเล่าถึงการที่ COM7 สามารถเพิ่มรายได้ต่อสาขาโดยไม่ต้องสต็อกของเองเลยสักชิ้นให้ฟัง
เราได้พูดถึงร้าน True Shop ที่ COM7 เข้าไปบริหารให้ โดยสินค้าจะเป็นของ True ซึ่งถ้า COM7 ขายได้ก็จะได้รับกำไรเป็นส่วนแบ่งไปอีกโดยไม่ต้องแบกรับสินค้าคงเหลือตรงนี้เลย
COM7 ขายซิมการ์ดของ True ซึ่ง COM7 จะได้รับส่วนแบ่ง 15% จาก ARPU (Average Revenue per Unit หรือรายได้ต่อซิมการ์ด) นาน 12 เดือน
โดยปี 2017 ที่ผ่านมา COM7 ได้ขายซิมการ์ดของ True ตามหน้าร้านของ COM7 ไป 180,000 ซิม
ปีที่แล้ว ARPU ของซิมการ์ดอยู่ที่ประมาน 700 บาทต่อเดือน ซึ่ง COM7 ได้รับส่วนแบ่ง 15% จากตรงนี้ด้วยโดยที่ไม่ต้องตุนของอะไรเยอะแยะเลย
อาจสงสัยว่าแล้วทำไมลูกค้าต้องซื้อซิมใหม่ด้วย? คำตอบก็คือลูกค้าจะได้ส่วนลดค่าเครื่องหลายพันบาทเลยทีเดียว อยากลดเยอะก็สมัครแพ็กเกจสูงหน่อย โดย TRUE จะเป็นคนช่วยออกค่าส่วนลดของเครื่องให้ทาง COM7 อีกด้วย
กลยุทธ์ของ COM7 คือการเปลี่ยนโมเดลธุรกิจของตัวเองจากการเน้นเงินลงทุน (Capital Intensive) ไปเป็นโมเดลที่ไม่ยึดถือครองสินทรัพย์เป็นของตน และใช้เงินคนอื่นลงทุนแทน (Asset Light Model) ซึ่งลดความเสี่ยงด้วยการขยายสาขาโดยไม่มีต้นทุน และการเพิ่มรายได้ง่ายๆ โดยไม่ต้องสต็อกของเพิ่ม
อย่างไรก็ตาม ประสิทธิภาพของโมเดลธุรกิจก็ไม่ใช่ปัจจัยเพียงอย่างเดียวที่ควรพิจารณา ผู้ลงทุนควรศึกษาปัจจัยหลายๆ อย่างเพื่อประกอบการตัดสินใจนะครับ
———————
ค้นหาหุ้นและดูงบการเงินย้อนหลัง 10 ปี
พร้อมกราฟราคาได้ที่ FINNOMENA Stock Quote (Beta)
https://www.finnomena.com/stock/
—————————-
Vithan Minaphinant
Securities Investment Analyst (IA)
ตรวจทานบทความ
คำเตือน
ผู้ลงทุนต้องทำความเข้าใจลักษณะสินค้า เงื่อนไขผลตอบแทน และความเสี่ยงก่อนตัดสินใจลงทุน
ผู้เขียนบทความนี้มิได้รับค่าตอบแทนหรือมีส่วนได้ส่วนเสียกับบริษัทที่กล่าวถึงในบทความนี้แต่อย่างใด
ข้อมูลและการคาดการณ์ที่ปรากฏในบทความนี้จัดทำขึ้นจากแหล่งข้อมูลในอดีตร่วมกับการวิเคราะห์ปัจจัยพื้นฐาน แต่ทั้งนี้ไม่อาจรับรองความสมบูรณ์แท้จริงและความแม่นยำของการวิเคราะห์ข้อมูลในอนาคตได้
ข้อมูลอ้างอิง:
https://www.set.or.th/set/oppdaybycompany.do?language=th&country=TH&searchBy=company&namePart=&symbol=com7&submit=
https://www.facebook.com/iClickAWS/videos/1661925827201444/
แท็ก:
แชร์บทความ:
ผู้เขียน
On One Way
On One Way คิดว่าการ Focus กับสิ่งที่ทำอยู่เป็นสิ่งสำคัญ On One Way จึงพยายามไม่หลุด Focus ในเรื่องที่ตัวเองคิดว่าสำคัญ เช่น การลงทุน การเรียนรู้สิ่งใหม่ และการเปิดรับประสบการณ์ใหม่